open-index/open-wikipedia-markdown huggingface dataset:
Lane Hutson

**Lane Hutson** on yhdysvaltalainen jääkiekkoilija, joka pelaa NHL-joukkue Montreal Canadiensissa. Hän on Canadiensin toisen kierroksen varaus .

## Seurajoukkeura
Ennen ammattilaisuraansa Hutson pelasi Bostonin yliopistojoukkueessa NCAA-sarjassa. Hutson teki hänet varanneen Montreal Canadiensin kanssa kolmen vuoden tulokassopimuksen huhtikuussa 2024. Hän debytoi NHL:ssä 15. huhtikuuta 2024, kun Canadiens kohtasi Detroit Red Wingsin kauden toiseksi viimeisessä ottelussa. Hutson kirjautti heti ensimmäisessä erässä itselleen uran ensimmäisen NHL-pisteen, kun hän alusti Brendan Gallagherin tekemän avausmaalin. Hutson teki NHL-uransa avausmaalin Winnipeg Jetsiä vastaan 14. joulukuuta 2024. Hutson valittiin kuukauden parhaaksi tulokkaaksi joulukuussa 2024. Kauden 2024–2025 päätteeksi Hutson voitti myös vuoden tulokkaalle annettavan Calder Memorial Trophyn. Tulokaskaudellaan Hutson johti Canadiensia syöttöpisteissä (60) ja kaikkia NHL:n tulokkaita teho- (66), syöttö- ja ylivoimapisteissä (26) sekä peliajassa (22.44). Hutson rikkoi 66 tehopisteellään seuraennätyksen eniten pisteitä keränneen tulokaspuolustajan osalta, ja hänen 60 syöttöpistettään sivusivat kaikkien aikojen NHL-ennätystä tulokaspuolustajan syöttöpisteissä (Larry Murphy – ). Lokakuussa 2025 Hutson solmi Canadiensin kanssa kahdeksanvuotisen ja yhteensä 70,8 miljoonan dollarin arvoisen jatkosopimuksen, joka alkaa kaudesta 2026–2027. Sopimus maksaa hänelle keskimäärin 8,85 miljoonan dollarin vuosipalkkaa.

## Maajoukkueura
Hutson on voittanut maajoukkuetasolla kultaa, hopeaa sekä pronssia. Kultaa hän sai vuoden 2024 nuorten maailmanmestaruuskilpailuissa, kun Hutsonin edustama Yhdysvallat voitti Ruotsin loppuottelussa maalein 6–2. Vuoden 2023 nuorten MM-kilpailuissa puolestaan hän voitti pronssia, kun Yhdysvallat voitti Ruotsin pronssiottelussa jatkoajalla maalein 8–7. Hutson on myös edustanut Yhdysvaltoja alle 18-vuotiaiden MM-kilpailuissa vuonna 2022. Tuolloin tuli hopeaa, kun Yhdysvallat hävisi Ruotsille loppuottelussa maalein 4–6.

## Lähteet
* 

### Viitteet
Marianne Riddervold Kahrs

**Marianne Riddervold Kahrs** (s. 1980 Oslo) on norjalainen suunnistaja. 

MM-kilpailuissa Riddervold Kahrs on parhaimmillaan saavuttanut hopeaa Norjan viestijoukkueessa Aichin MM-kilpailuissa 2005. Henkilökohtaisilla matkoilla hänen paras saavutuksensa on pitkän matkan 11:s sija Olomoucin MM-kilpailuissa 2008. EM-kilpailuissa hänen paras saavutuksensa henkilökohtaisilla matkoilla on pitkän matkan kahdeksas sija Otepään EM-kilpailuista vuodelta 2006. Suunnistuksen maailmancupin kokonaiskilpailussa hänen paras sijoituksensa on 16:s sija vuodelta 2008. Yksittäisessä maailmancupin osakilpailussa hän on parhaimmillaan sijoittunut kuudenneksi Oslon pitkällä matkalla samana vuonna. Nuorten MM-kilpailuissa hän saavutti hopeaa pitkällä matkalla Nove Mestossa vuonna 2000. Riddervold Kahrs voitti Venlojen viestin Fredrikstad SK:n joukkueessa vuonna 2019.

## Lähteet
Viola Fletcher

**Viola Ford Fletcher** (5. toukokuuta 1914 – 24. marraskuuta 2025) oli yhdysvaltalainen aktivisti ja puhuja. Hän oli Tulsan joukkomurhan (1921) selviytyjä ja todistaja. Fletcheriä on pidetty vanhimpana Yhdysvaltain kongressin edessä todistaneena ja maailman vanhimpana muistelmansa julkaisseena naisena.

## Tausta
Fletcherin vanhemmat olivat Lucinda Ellis ja John Wesley Ford. Hän asui lapsena perheineen Tulsan Greenwoodissa Oklahomassa, kunnes perhe joutui muuttamaan Tulsan joukkomurhan jälkeen. Fletcher kävi koulua vain neljänteen luokkaan saakka. Hän työskenteli Kalifornian telakoilla toisen maailmansodan aikana ja vietti suurimman osan työurastaan kodinhoitajana valkoisten perheissä.

## Myöhempi näkyvyys
Yli satavuotiaana Fletcher peräänkuulutti vastuuta Tulsan joukkomurhasta ja epäonnistuneesti vaati siitä korvauksien maksamista. Vuonna 2021 kolme viimeistä tiedossa ollutta Tulsan joukkomurhasta selviytynyttä – Fletcher, hänen veljensä Hughes Van Ellis (s. 1920/1) ja Lessie Randle – käsittelivät Yhdysvaltain kongressissa todistajina Tulsan joukkomurhan tapahtumia ja vaikutuksia. Fletcherin mukaan pelko kostosta vaikutti siihen, että Tulsan joukkomurha jäi pitkään vähäiselle käsittelylle.

Vuonna 2021 Fletcher matkusti Our Black Truth -hankkeen yhteydessä Ghanaan. Kyse oli hänen ensimmäisestä vierailustaan Afrikassa. Vuonna 2023 Fletcher julkaisi muistelmateoksen *Don't Let Them Bury My Story*, jonka laatimisessa avusti hänen lapsenlapsensa Ike Howard.

## Lähteet
Jain Kim

**Jain Kim** (; s. 11. syyskuuta 1988) on eteläkorealainen kiipeilijä. Hän on voittanut lead-kiipeilyn maailmancupin osakilpailuja 30 kertaa. Hän on yksi menestyneimmistä kiipeilijöistä ja vanhin maailmancupin osakilpailussa kultaa voittanut nainen.

Kimin vanhemmat ovat vuorikiipeilijöitä. Hän aloitti kiipeilyn veljiensä perässä, sillä hän oli kateellinen siitä, miten hänen veljensä pääsivät osallistumaan kilpailuihin ulkomailla. Hän osallistui maailmancupiin ensimmäisen kerran 15-vuotiaana vuonna 2004 ja voitti ensimmäisen kultamitalinsa maailmancupin osakilpailusta vuonna 2009. 

Vuonna 2021 Kim piti taukoa kilpailusta saatuaan lapsen, mutta hän palasi kilpailemaan vuonna 2023. Hän tavoittelee paikkaa Pariisin olympialaisiin.

Hän on avannut kiipeilykeskuksen. Kiipeilykeskuksen avaaminen oli häneen haaveensa kauan.

## Kilpailujen tuloksia

### Maailmancup osakilpailujen mitalit

#### Lead

#### Boulder

### MM-kisat

### Aasianmestaruuskisat

## Lähteet
Dark Matter (Pearl Jamin albumi)

**Dark Matter** on seattlelaisen rockyhtye Pearl Jamin 12. studioalbumi, joka julkaistiin 19. huhtikuuta 2024 Monkeywrenchin sekä Republicin kautta. Albumin on tuottanut Andrew Watt ja sen kansitaiteesta vastaa Alexandr Gnezdilov. Yhtyeen laulaja Eddie Vedder on kehunut albumia "heidän uransa parhaaksi teokseksi".

Albumi nauhoitettiin kolmessa viikossa Malibun Shangri-La -studioilla ja yhtyeen kitaristi Mike McCready onkin kertonut nauhoitusten olleen vähemmän aikaa vieviä kuin edellistä *[[Gigaton]]*-albumia tehdessä. Hänen mukaansa tuottaja Watt "potki koko bändiä takamukselle ja laittoi heidät todella keskittymään ja soittamaan kappaleita peräperään".

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Soundi: 

## Lähteet
Macklin Celebrini

**Macklin Celebrini** (s. 13. kesäkuuta 2006 Vancouver, Brittiläinen Kolumbia) on kanadalainen jääkiekkoilija, pelipaikaltaan keskushyökkääjä.  San Jose Sharks varasi hänet NHL:ään  ensimmäisenä pelaajana kesällä 2024.

Celebrini pelasi junioriurallaan Bostonin yliopistossa ja tulokaskaudellaan 2023–2024 hän sijoittui yliopistoliiga NCAA:n pistepörssissä toiseksi ja sai Hobey Baker Award -palkinnon yliopistoliigan parhaana pelaajana. Hänestä tuli palkinnon historian nuorin voittaja.

Heinäkuussa 2024 Celebrini solmi kolmivuotisen NHL-tulokassopimuksen Sharksin kanssa. Celebrini teki NHL-debyyttinsä Sharksin kauden ensimmäisessä ottelussa kotona St. Louis Bluesia vastaan 11. lokakuuta 2024. Hän teki ottelussa tehot 1+1.

## Muuta
Celebrinin isä Rick Celebrini on entinen jalkapalloilija, joka edusti Kanadaa nuorten MM-kilpailuissa vuonna 1987. Isoveli Aiden Celebrini pelaa Macklinin tavoin jääkiekkoa ja Vancouver Canucks varasi hänet vuoden 2023 varaustilaisuuden kuudennella kierroksella. Molemmat pelasivat kauden 2023-2024 Bostonin yliopistojoukkueessa.

## Maajoukkueura
Celebrini on voittanut MM-pronssia Kanadan alle 18-vuotiaiden MM-joukkueessa vuoden 2023 kilpailuissa, ja saavuttanut olympiahopeaa Milanon ja Cortinan olympialaisissa 2026.

## Lähteet
* 

### Viitteet
Yöjuna Lissaboniin

**Yöjuna Lissaboniin** () on vuonna 2013 ensi-iltansa saanut Bille Augustin ohjaama mysteeridraamaelokuva, jonka pääosassa on Jeremy Irons. Elokuva perustuu sveitsiläiskirjailija Pascal Mercierin vuonna 2004 saksan kielellä julkaistuun samannimiseen romaaniin, jonka pohjalta Greg Latter ja Ulrich Herrmann sovittivat käsikirjoituksen.

*Yöjuna Lissaboniin* sai maailmanensi-iltansa Berliinin elokuvajuhlilla helmikuussa 2013. Elokuva oli ehdolla kuuden Portugalin elokuva-akatemian Sophia-palkinnon saajaksi, ja se palkittiin lopulta kolmella Sophialla.

## Juoni

Professori Raimund Gregorius (Jeremy Irons) pelastaa tuntemattoman naisen itsemurhalta ja matkustaa Sveitsistä Portugaliin selvittämään tämän henkilöllisyyttä. Naisen henkilöllisyyden selvittämiseksi hänellä on apunaan ainoastaan portugalilaisen kirjailijan kirjoittama teos ja junalippu Lissaboniin.

## Näyttelijät

## Vastaanotto

*Yöjuna Lissaboniin* on saanut elokuvakriitikoilta lähinnä kielteisiä arvioita. Rotten Tomatoes -sivuston mukaan 43 prosenttia kriitikoista on antanut elokuvalle positiivisen arvosanan 5/10 keskiarvolla. Keräys perustuu 30 arviointiin, joista 13 ovat ”tuoreita” ja 17 ”mätiä”. Yli 500 käyttäjästä 61 prosenttia on antanut elokuvalle myönteisen arvosanan 3,5/5 keskiarvolla. Metacritic-sivuston mukaan kahdeksan arvostelun perusteella elokuva on saanut 30 pistettä sadasta mahdollisesta. Metacriticin 13 käyttäjää on antanut elokuvalle keskiarvon 6,6/10.

## Lähteet

## Aiheesta muualla

*
Appell (lehti)

**Appell** oli Suomen ruotsalaisen kansanpuolueen (RKP) oikeistosiiven pää-äänenkannattaja vuosina 1945–1969.

Lehden kustantaja oli Svenska Tidnings- och Förslags Aktiebolaget, joka toimi iltapäivälehti *[[Aftonposten (1944)|Aftonpostenin]]* kustantajana vuosina 1944–1945. Kustantamo kustansi myös kirjoja. 

*Appellin* päätoimittajana toimi Torsten G. Aminoff vuosina 1945–1960. Lehden toimitusjohtaja oli Gunnar Takolander ja lehden toimitus sijaitsi Helsingin Taka-Töölössä osoitteessa Runeberginkatu 44 A.

Lehdellä oli 120 omistajaa. Omistajien joukossa oli Suomen elinkeinoelämän merkittäviä vaikuttajia. Suurimpien omistajien joukossa olivat Arabian toimitusjohtaja, vuorineuvos Carl-Gustaf Herlitz, Lohjan kalkkitehtaan toimitusjohtaja, vuorineuvos Petter Forsström, Uudenmaan kirjapainon toimitusjohtaja Oskar Tiderman ja liikemies, Backbyn kartanon omistaja Ernst Felix von Freymann. Edellämainitut henkilöt omistivat yhteensä 31 prosenttia lehdestä. 

Kansanedustaja Georg C. Ehrnrooth toimi lehden hallituksen jäsenenä vuodesta 1953 ja osallistui aktiivisesti lehden työhön. Ehrnroothin ja päätoimittaja Aminoffin välit tulehtuivat Honka-liiton synnyttämisen aikoihin. Aminoff jätti lehden päätoimittajan tehtävän vuonna 1960 ja siirtyi *[[Hufvudstadsbladet]]in* politiikan toimittajaksi. *Appell* lakkautettiin vuonna 1969.

## Lähteet
Kuorejärvi

**Kukkarojärvi** tarkoittaa seuraavia:
* Kuorejärvi, järvi Kuhmoisten Haikupohjalla
* Kuorejärvi, järvi Kuhmoisten Kylämässä
* Kuorejärvi, järvi Mäntyharjulla
* Kuorejärvi, järvi Polvijärvellä
* Kuorejärvi, järvi Puolangalla
* Kuorejärvi, järvi Puumalassa
* Kuorejärvi, järvi Ristimäellä
* Kuorejärvi, järvi Saarijärvellä
* Kuorejärvi, järvi Tampereella
* Kuorejärvi, järvi Uuraisissa
* Kuorejärvi, järvi Vieremällä
* Kuorejärvi, järvi Ylöjärven Kurussa
* Iso Kuorejärvi, järvi Joutsassa
* Iso Kuorejärvi, järvi Pieksämäellä
* Kaita Kuorejärvi, järvi Joutsassa
* Pieni Kuorejärvi, järvi Pieksämäellä
* Pyöreä Kuorejärvi, järvi Joutsassa
* Valkea Kuorejärvi, järvi Joutsassa
Challengers (elokuva)

**Challengers** on vuonna 2024 ensi-iltansa saanut yhdysvaltalainen romanttinen urheiluelokuva, jonka on ohjannut Luca Guadagnino ja käsikirjoittanut Justin Kuritzkes. Sen pääosia esittävät Zendaya, Josh O’Connor ja Mike Faist.

Elokuvan keskiössä on tennis-mestari Art Donaldson (Faist), joka suunnittelee comebackia vaimonsa Tashi Duncanin (Zendaya), uransa loukkaantumisen takia lopettaneen tennis-lupauksen, avustuksella. Art saa kuitenkin vastaansa Patrick Zweigin (O’Connor), joka sattuu olemaan hänen entinen paras ystävänsä sekä Tashin entinen rakastaja.

*Challengers* sai maailmanensi-iltansa Sydneyssä, Australiassa 26. maaliskuuta 2024. Elokuvan on määrä saada ensi-iltansa jo Venetsian elokuvajuhlilla syksyllä 2023, mutta se viivästyi SAG-AFTRA:n näyttelijälakon takia. Suomen-ensi-iltansa se saa 26. huhtikuuta 2024. Elokuva sai ylistävän vastaanoton kriitikoilta.

## Näyttelijät

## Lähteet

## Aiheesta muualla
* Virallinen sivusto 
*
Jane Horrocks

**Barbara Jane Horrocks** (s. 18. tammikuuta 1964) on brittiläinen näyttelijä, joka on tunnettu esimerkiksi Bubblen rooli *[[Todella upeeta]]* -sarjassa ja Laura Hoffin rooli *Little Voice* -elokuvasta. Muita hänen töitään ovat esimerkiksi ääniroolit elokuvissa *[[Corpse Bride]]* ja *[[Kananlento]]*.

Horrocks syntyi Rawtenstallissa, Lancashiressä ja opiskeli Royal Academy of Dramatic Art -teatterikoulussa, sekä näytteli yhden vuoden Royal Shakespeare Companyssä. Horrocksin ensimmäinen läpimurtoelokuva oli vuoden 1990 *[[Elämä on ihanaa (vuoden 1990 elokuva)|Elämä on ihanaa]].* Horrocks ei ole ollut kertaakaan naimisissa, mutta hänellä oli 21 vuotta kestänyt parisuhde näytelmänkirjoittaja Nick Wrightin kanssa, joka päättyi vuonna 2017.

## Lähteet
Georg Roering

**Georg Wilhelm Roering** (23. huhtikuuta 1874 Kuopio – 30. toukokuuta 1939 Helsinki) oli suomalainen insinööri ja Oy Mahoganyn toimitusjohtaja.

Roeringin vanhemmat olivat raatimies Otto Nathanael Roering ja Anna Maria Thuring. Hän pääsi ylioppilaaksi Kuopion yksityislyseosta 1894 ja hän suoritti koneinsinööritutkinnon Polyteknillisessä opistossa 1898.

Roering oli kahden vuoden ajan 1898-1900 Leppäkosken puuhiomon ja paperitehtaan isännöitsijänä. Hän oli sitten vuosina 1900-1908 Ekö Ångsågin ja Hangö Ångsnickerin johtajana ja hankolaisen toiminimen A. B. Dahlberg & Ekholmin toimitusjohtajana. Roering osti vuonna 1906 konkurssiin menneen Ekön höyrysahan. Kolmiraaminen saha oli perustettu 1896 Lappohjassa sijaitsevalle Ekön saarelle ja sen oli omistanut vuodesta 1900 August Dahlbergin ja Gabriel Ekholmin yhtiö Aktiebolaget Dahlberg & Ekholm. Roering perusti yhtiökumppaneidensa kanssa vuonna 1907 Ab Ekö Ångsåg & Fabriker-yhtiön. Vuonna 1908 tämä yhtiö perusti Tvärminnen Norrgårdiin kalkkihiekkatiilitehtaan ja kalkkiuunin jonne kalkkikivi tuotiin yhtiön Finbyn ja Kemiön louhoksista. Vuonna 1911 yhtiö hankki omistukseensa vuonna 1880 perustetun konttorikalusteita valmistaneen Hangon höyrysahan ja höyrypuuseppätehtaan (Hangö Ångsåg & Ångsnickeri Ab), Helsingin savilaastitehtaan (Helsingfors Murbruksfabrik) sekä Särkisalossa sijainneen Kaukassalon (Kolsjö) kalkkilouhimon. Ekön sahan tuotanto meni pääosin vientiin. Roering johti Ekö Ångsåg & Fabriker-yhtiöyä vuoteen 1921 saakka. Oy Mahoganyn toimitusjohtajana ja johtokunnan jäsenenä Roering oli vuodesta 1926 alkaen. Vuonna 1908 perustettu Oy Mahogany maahantoi ja jalosti ulkomaisia puulajeja sekä valmisti koivuviilua ja erikoisvaneria. Yhtiön tilat sijaitsivat Ruoholahdenkatu 21:ssa entisissä Ruoholahden kaakelitehtaan rakennuksissa ja vuodesta 1939 Lauttasaaressa Vattuniemenkatu 18:ssa. Hän oli mukana myös Danzigissä toimineessa A. G. fur Holzintressen-yhtiössä.

Roering toimi Puuseppäteollisuuden Työnantajaliiton asiamiehenä ja kuului Suomen Työnantajain Keskusliiton hallintoneuvostoon. Hangossa asuessaan hän oli Hangon kaupunginvaltuuston jäsenenä.

Roering oli naimisissa Weine Alexandra Bergrothin (k. 1933) kanssa.

## Lähteet
TYTKA21

**ELM-2311 C-MMR** on vastatykistötutka. Niitä on hankittu Suomeen maavoimille Israelista. Lukumäärää tai hankintahintaa ei ole kerrottu. Valmistaja on Elta Systems ja alkuperäinen tuotenimike on ELM-2311 compact multi-mission radar. Niitä on valmistettu useita versioita. Suomeen hankitulle versiolle tuli peitenimeksi TYTKA21. Tutkan testaaminen tehtiin Suomessa vuonna 2018, hankinnasta päätettiin  2019, otettiin käyttöön 2021 ja tutkamiehistön varusmieskoulutus aloitettiin 2024. Tutkan käyttötarkoitus on muodostaa suorituskyky vihollisen tykistön ja kranaatinheittimistön tuliasemien paikantamisessa niiden ammusten lentoratojen perusteella. Tutkan avulla voidaan myös valvoa ilmatilaa ja paikantaa lentokoneita, drooneja, ohjuksia ja raketteja sekä johtaa omien tuliyksiköiden tulta. Tutka on yhteensopiva Daavidin linko ilmapuolustusjärjestelmän kanssa. 

## Rakenne
Tutka on siirrettävä ja asennettu yhteen ajoneuvoon. Itse tutkalaitteisto on siirtolavakontissa. Ajoneuvona on kuusipyöräinen ja maastokelpoinen Mercedes-Benz Zetros kuorma-auto. Kaikki osat: tutkan lähetin-vastaanotin, antenni, sähkövoimayksikkö, jäähdytyslaitteet ja viestintälaitteet ovat samassa laitekontissa. Asemaan ajo ja asemasta ajo kestää n. 5 minuuttia. Laitteisto on sirpalesuojattu. Henkilöstöön kuuluu 4 henkilöä, joista kaksi on tutkaoperaattoreita.

Tutkan toimintatapa on 3D-pulssidopplertutka. Se mittaa maalien paikat kolmessa dimensiossa: suunta, korkeus ja etäisyys. Tykistökranaatin se pystyy havaitsemaan n. 40&nbsp;km:n etäisyydeltä asti, raketinheittimen raketin n. 70&nbsp;km:n etäisyydeltä ja lentokoneen kokoisen maalin 250&nbsp;km:n etäisyydeltä.

Vastatykistöominaisuus perustuu siihen, että ammuksesta mitataan useita sijaintipisteitä sen lentoradalta. Niiden perusteella lasketaan lentoradan alkupiste, siis aseiden tuliasemien sijainnit. Sitten on mahdollista kohdistaa oman tykistön, tai muiden aseiden vaikutus niihin.

Antenni on tyypiltään AESA, eli sähköisesti keilaava tasoantenni. Antennia voi suunnata sivusuunnassa sektorissa 90°&nbsp;–&nbsp;120° tai pyörittämään 360° sekä pystysuunnassa yli 50°. 

Lähetin-vastaanotin on pulssidopplertutka ja sen signaaliprosessointi pystyy luokittelemaan maalit niiden ominaisuuksien perusteella. Maaleja voidaan seurata ja tehdä niistä kattava tilannekuva. Myös omien aseiden tulenjohtoon on mahdollisuus. Lähettimen taajuusalue on tutkatajuusalue C, joka on 4 - 8&nbsp;GHz.

ELTA on myynyt kyseistä tutkaa yli 100 kpl maailmanlaajuisesti.

## Lähteet
Rana Dajani

**Rana Dajani** () on jordanialainen molekyylibiologi ja Hašemiittisen yliopiston molekulaarisen solubiologian professori. Hänet tunnetaan myös yhteiskunnallisena yrittäjänä ja ihmisoikeuksien puolustajana, joka on kiinnostunut naisten ja lasten terveyden, koulutuksen ja aseman parantamisesta. Dajani tutkii syöpien, sydän- ja verisuonitautien sekä tyypin 2 diabeteksen riskitekijöitä tšetšeeneillä ja adygeläisillä. Hän on osallistunut myös kantasolujen eettisyyttä käsittelevään keskusteluun, jossa on pohdittu niiden tutkimusta ja lääketieteellistä käyttöä islamin näkökulmasta.

## Elämä

Rana Dajani syntyi Saudi-Arabian Dhahranissa. Dajanin isä on palestiinalainen ja hänen äitinsä on kotoisin Alepposta. Hänellä on seitsemän nuorempaa sisarta. Perhe asui Dajanin lapsuuden aikana sekä Jordaniassa että Yhdysvalloissa.

Dajani suoritti alemman ja ylemmän korkeakoulututkinnon Jordanian yliopistossa. Valmistuttuaan vuonna 1992 hän sai jatko-opiskelupaikan Cambridgen yliopistosta, mutta ei taloudellisista syistä pystynyt jatkamaan opintojaan. Sen sijaan Dajani opetti luonnontieteitä ja biologiaa jordanialaisessa Philadelphian yliopistossa vuosina 1992–1994 ja Amman Academyssä vuosina 1995–2000. Aviomiehensä tukemana hän muutti perheineen Yhdysvaltoihin vuonna 2000 ja aloitti molekyylibiologian tohtorinopinnot. Dajani väitteli tohtoriksi Iowan yliopistosta vuonna 2005.

Tohtoriksi valmistunut Dajani muutti takaisin Jordaniaan ja oli Hašemiittisen yliopiston apulaisprofessori vuoteen 2012 asti. Sen jälkeen hän vietti muutamia kuukausia Yalen yliopistossa tutkien indusoituja pluripotentteja kantasoluja, kunnes palasi takaisin Hašemiittiseen yliopistoon. Dajani työskenteli yliopistolla associate professorina vuosina 2013–2019, jolloin hän vieraili tekemässä tutkimusta myös Jordanian, Cambridgen ja Harvardin yliopistoissa. Dajanista tuli Hašemiittisen yliopiston professori vuonna 2019. Hän on molekulaarisen solubiologian professori.

Vuonna 2024 Dajani kertoi asuvansa Jordaniassa ja olevansa Jordanian kansalainen. Hänellä on neljä lasta.

## Saavutukset
Vuonna 2014 arabiemiraattilainen *[[Arabian Business]]* -lehti valitsi Dajanin yhdeksi maailman sadasta vaikutusvaltaisimmasta arabista. Hän voitti lukemaan kannustavalla We Love Reading -projektillaan Yhdistyneiden kansakuntien pakolaisjärjestön jakaman alueellisen Nansenin pakolaispalkinnon vuonna 2020.

## Teokset
* 

## Lähteet

## Aiheesta muualla
* Rana Dajani Harvardin yliopiston sivuilla 
* We Love Reading
Zandile Ndhlovu

**Zandile Ndhlovu** (s. 25. elokuuta 1989 Soweto, Johannesburg, Etelä-Afrikka) on eteläafrikkalainen luonnonsuojelija, vapaasukellusohjaaja, aktivisti ja elokuvantekijä. 

Ndhlovu on Etelä-Afrikan ensimmäinen mustaihoinen naispuolinen vapaasukellusohjaaja. Hän on The Black Mermaid Foundationin perustaja. Vuonna 2023 Ndhlovu pääsi BBC:n 100 Women -listalle. Ndhlovusta tuli vuonna 2023 11th Hour Racingin suurlähettiläs. Häntä on kutsuttu lempinimellä *The Black Mermaid* ().

## Elämä ja ura
### Lapsuus ja nuoruus
Ndhlovu syntyi Sowetossa, Johannesburgissa, Gautengin provinssissa kaukana merestä tai muista uintimahdollisuuksista. Lapsena hän ei saanut mennä vapaasti suurimmille vesialueille, ja Ndhlovu näki vasta noin 12-vuotiaana meren ensimmäisen kerran. Hän oli hukkua 6. luokalla ollessaan uintitunnilla monirotuisessa koulussa. 

### Sukellusuran alku
Ndhlovu teki ensimmäisen snorklausmatkansa Balille 28-vuotiaana vuonna 2016. Hän oli ainoa tummaihoinen ihminen retkellä. Ndhlovu luuli ensinmäisellään sukellus kerrallaan omien sanojensa mukaan hukkuvansa. Ndhlovu innostui sukelluksesta ja suoritti lopulta sukelluskouluttajakurssin vuonna 2020. Samana vuonna Ndhlovusta tuli Etelä-Afrikan ensimmäinen tummaihoinen naispuolinen vapaasukelluskouluttaja.

### The Black Mermaid Foundation
Ndhlovu perusti vuonna 2020 The Black Mermaid Foundation -säätiön. Säätiön tarkoitus on avustaa snorklaamaan ja sukeltamaan 10–15-vuotiaita tummaihoisia lapsia tai sellaisia eteläafrikkalaisia lapsia, jotka eivät pääse helposti lähelle uinti mahdollisuuksia.

## Palkinnot ja tunnustukset
* Cape Union Mart Adventure Film Challenge, Inspiring Film Maker -kategorian voittaja
* Torchbearer Award 2021
* Tedx Speaker
* Jackson Wild Film Making Fellow 2021
* Corona Brand Creator & Free Range Humans
* BBC 100 Women, 2023.
## Lähteet

## Aiheesta muualla
*Zandile Ndhlovu Instagramissa
Åke af Forselles

**Åke af Forselles** (18. maaliskuuta 1904 Helsinki – 22. joulukuuta 1986 )) oli suomalainen ampuja ja ammatiltaan hammaslääkäri. Suomen Metsästysyhdistystä edustanut Åke af Forelles osallistui vuoden 1937 MM-kisoihin ja saavutti trapin joukkuekultaa ja henkilökohtaisen hopean.

Uransa aikana af Forselles saavutti Suomen mestaruuksia trapissa vuosina 1932, 1934–1936 ja 1940.

## Mitalit MM-kisoissa

### Henkilökohtainen

;Hopeaa
*Trap (1937 Helsinki)

### Joukkuekilpailu
;Kultaa
*Trap (1937 Helsinki)

;Hopeaa
*Trap (1929 Tukholma)

## Muu toiminta ja tunnustukset

Åke af Forselles tuli ylioppilaaksi vuonna 1923 ja opiskeli sen jälkeen Helsingin yliopistossa hammaslääkäriksi valmistuen vuonna 1929 odontologian lisensiaatiksi. Valmistuttuaan hänellä oli oma yksityislääkärin vastaanotto Helsingissä. Sotiemme aikaan hän toimi hammaslääkärinä tanskalaisessa avutustusambulanssissa sekä kenttä- ja sotasairaaloissa. 

## Lähteet
Aria Fischer

**Aria Fischer** (s. 2. maaliskuuta 1999 Laguna Beach, Kalifornia) on yhdysvaltalainen vesipalloilija. Hän on voittanut Yhdysvaltain maajoukkueen pelaajana olympialaisissa kaksi kultamitalia, Rio de Janeirossa 2016 ja vuodelle 2021 siirretyissä Tokion olympialaisissa. Fischer on voittanut maailmanmestaruuden vuosina 2017 ja 2019.

Aria Fischerin isosisko Makenzie Fischer kuului myös Rio de Janeirossa 2016 ja Tokiossa 2021 vesipallon olympiakultaa voittaneisiin joukkueisiin. Heidän isänsä Erich Fischer pelasi vesipalloa Barcelonan olympialaisissa 1992.

## Lähteet
Henschel P.122

**Henschel P.122** oli toisen maailmansodan aikainen saksalainen sotilaskäyttöön tarkoitettu suihkumoottoroitu lentokone. Koneen suunnitteli Henschel, ja sen todennäköinen käyttötarkoitus olisi ollut korkeuspommikone. Työt projektin parissa eivät edenneet suunnitteluvaihetta pidemmälle.

## Suunnittelu ja kehitys
Henschel P.122 projektiin liittyvää tietoa ja yksityiskohtia on saatavilla niukasti, ja juurikaan mitään sen kehitykseen johtaneista asioista ei tiedetä. Syynä tähän on Berliinissä sijainneen Henschellin pääkonttorin joutuminen neuvostojoukkojen valtaamaksi huhtikuun lopussa vuonna 1945, jolloin kaikki tuhoamatta jääneet dokumentit jäivät Neuvostoliiton käsiin, ja ovat olleet siitä lähtien kadoksissa. Projekti oli todennäköisesti kehitteillä jo vuoden 1943 aikana, sillä P.122:ta seurannut P.132 projekti ajoittuu vuoden 1943 lopulle. P.122 ei kuitenkaan koskaan edennyt pelkkää suunnitteluvaihetta pidemmälle.

Brittien heti toisen maailmansodan jälkeen laatiman raportin mukaan, P.122 oli matalasiipinen korkeuspommikone, jossa oli nuolisiivet. Koneen pyrstöstä puuttuivat kokonaan korkeusvakaimet, jonka johdosta oli korkeusperäsimien oltava siipiin sijoitettuna. Koneen ohjaamo oli paineistettu, ja se sisällytti kaksihenkisen miehistön. Voimanlähteenä tuli toimia kahdet BMW 018 turbojetit asennettuna molemmat yksittäin siipien alle. Kärkiväliksi oli koneelle kaavailtu noin 21,30 metriä, ja pituudeksi 11,60 metriä. Suurimmaksi nopeudeksi on laskelmoitu tulevan noin 1010 km/h merenpinnalla, ja 930 km/h 10 kilometrin korkeudessa.

Raportti ei mainitse koneen aseistuksesta mitään, mutta toiset lähteet kertovat koneeseen kuuluneen korkeintaan 1 500 kilogramman lentopommilasti. Koneen pienehkön koon vuoksi olisivat nämä pommit olleet todennäköisesti ripustettuna siipien alle, sillä laskutelineiden ja muiden sisämoduulien lisäksi ei pommiruumalle olisi käytännössä jäänyt rungon sisälle yhtään tilaa.

Jotkin lähteet kertovat koneen olleen mahdollisesti myös sovelias nopeaksi torjuntahävittäjäksi, ja olisi täten ollut varustettu kuudella 30 mm MK 108 lentokonetykillä, joissa 120 ammusta jokaisessa. Neljä näistä olisi ollut asennettuna siipiin ja kahdet rungon sisälle tähdättynä yläviistoon. Koneen sodasta selvinneet piirrokset eivät kuitenkaan näytä, että siihen olisi asennettu minkäänlaista aseistusta.

## Tekniset tiedot

## Katos myös

* Luettelo saksalaisista lentokoneprojekteista, 1939–1945
* Henschel P.135
* Henschel P.75
* Arado K-Jäger

## Lähteet
Alys Williams

**Alys Williams** (s. 28. toukokuuta 1994) on yhdysvaltalainen vesipalloilija. Hän on voittanut Yhdysvaltain maajoukkueen pelaajana kultaa vuodelle 2021 siirretyissä Tokion olympialaisissa. Hän on voittanut maailmanmestaruuden vuosina 2015, 2017 ja 2019.

## Lähteet
Zichy

**Zichy** on unkarilainen sukunimi:

* Zichy (suku)
* Eleonóra Zichy (1867–1945), unkarilainen aatelisnainen
* Géza Zichy (1849–1924), unkarilainen säveltäjä ja kirjailija
* Jenő Zichy (1837–1906), valtiopäivämies
* Maria Anna Stubenberg Zichy (1821–1912), säveltäjä
* Melanie Metternich-Zichy (1832–1919), itävaltalainen aristokraatti
* Mihály Zichy (1827–1906), unkarilainen taiteilija, taidemaalari, Venäjän keisariperheen hovimaalari
* Nándor Zichy (1829–1911), poliitikko
* Theodore Zichy (1908–1987), brittiläis-unkarilainen kilpa-ajaja, näyttelijä, valokuvaaja, ohjaaja, tuottaja ja playboy.
Sogndalsfjøra

**Sogndalsfjøra** tai **Sogndal** on taajama Sogndalin kunnassa Vestlandin läänissä Norjassa ja kuntansa hallinnollinen keskus. Taajaman pinta-ala on 2,1 neliökilometriä ja asukasluku 4&nbsp;324 vuonna 2023.

## Lähteet

## Aiheesta muualla
Scholastique Mukasonga

**Scholastique Mukasonga** (s. 1956 Ruanda) on ranskalais-ruandalainen kirjailija. Hän on asunut Ranskassa vuodesta 1992.

Mukasonga on saanut muun muassa Renaudot-palkinnon 2012 (teoksesta *Notre-Dame du Nil*) ja Simone de Beauvoir -palkinnon 2021.

## Lähteet

## Aiheesta muualla
* Mukasongan verkkosivut
Sophia Lorenin filmografia

Tämä on **[[Sophia Loren]]in** filmografia.

## Elokuvat

## Televisioelokuvat

## Lyhytelokuvat

## Televisiosarjat

## Aiheesta muualla

* 
* 
* 
* 
* Sophia Loren Yhdysvaltain elokuvainstituutin verkkosivuilla.
Kaupanger

**Kaupanger** on taajama Sogndalin kunnassa Vestlandin läänissä Norjassa. Taajaman pinta-ala on 1,1 neliökilometriä ja asukasluku 1&nbsp;075 vuonna 2023.
## Kuvia

Kaupanger stavkyrkje 2018 take 3.jpg|Kaupangerin sauvakirkko

## Lähteet

## Aiheesta muualla
Stephania Haralabidis

**Stephania Haralabidis** (; s. 19. toukokuuta 1995) on kreikkalais-yhdysvaltalainen vesipalloilija. Hän ylsi arvokisavoittoihin Kreikan nuorisomaajoukkueissa ja on edustanut Yhdysvaltain naisten maajoukkuetta joulukuusta 2017 alkaen. Hän voitti kultaa vuodelle 2021 siirretyissä Tokion olympialaisissa. Hän on voittanut maailmanmestaruuden vuosina 2019 ja 2022.

## Lähteet
Nándor Zichy

**Nándor Zichy** (1829–1911) oli unkarilainen kreivi ja poliitikko. Hän oli Unkarin käskynhaltijaneuvoston varapresidenttinä 1865, ja hänet valittiin 1867 valtiopäivien alahuoneeseen. Hän kuului Deákin puolueeseen mutta liittyi myöhemmin vanhoillisiin. Ylähuoneessa hän 1880-luvulla vastusti seka-avioliittojen luvallisuutta koskevaa lakiehdotusta ja seuraavalla vuosikymmenellä siviiliavioliittoa. Hän perusti oman klerikaalisen puolueen nimellä kansanpuolue, jonka varsinaisena johtajana hän pysyi kuolemaansa asti.

## Lähteet

## Aiheesta muualla
Gertrud Sigurdsen

**Getrud Christina Sigurdsen** (11. tammikuuta 1923 – 27. maaliskuuta 2015) oli ruotsalainen sosiaalidemokraattinen poliitikko. Hän toimi kansanedustajana vuosina 1969–1991 ja oli kehitysapuministeri 1973–1976, apulaissosiaaliministeri 1982–1985 sekä sosiaaliministeri 1985–1988. Hän oli kotoisin Södermanlandin Nävekvarnista.

## Lähteet

## Aiheesta muualla

* ''Getrud Sigurdsen'' Ruotsin valtiopäivien verkkosivuilla
Amanda Longan

**Amanda Longan** (s. 16. tammikuuta 1997 Moorpark, Kalifornia) on yhdysvaltalainen vesipalloilija, pelipaikaltaan maalivahti. Hän on voittanut Yhdysvaltain maajoukkueen pelaajana olympiakultaa vuodelle 2021 siirretyissä Tokion olympialaisissa. Hän on voittanut maailmanmestaruuden vuosina 2017, 2019, 2022 ja 2024. Hän kuului joukkueeseen myös MM-kilpailuissa 2023, kun Yhdysvallat jäi viidenneksi.

## Lähteet
Karin Ahrland

**Karin Margareta Ahrland** (20. heinäkuuta 1931 – 30. elokuuta 2019) oli ruotsalainen kansanpuolueen poliitikko. Hän oli koulutukseltaan juristi ja toimi kansanedustajana vuosina 1976–1989. Hän oli sairaanhoidosta vastaava ministeri Thorbjörn Fälldinin kolmannessa hallituksessa vuosina 1981–1982 ja Ruotsin valtiopäivien oikeusvaliokunnan puheenjohtaja 1985–1989. Vuosina 1970–1976 hän johti Fredrika Bremer-förbundet -järjestöä. Poliittisen uransa jälkeen Ahrland siirtyi diplomaatiksi ja toimi Ruotsin pääkonsulina Kanadassa ja suurlähettiläänä Uudessa-Seelannissa.
## Lähteet

## Aiheesta muualla
Viking Coffee

**Viking Coffee Oy** oli Keskon kahvinpaahtimona alkunsa saanut ja vuodesta 1991 Ruokakeskon ja ruotsalaisen ICA:n puoliksi omistama yhteisyritys. Sen perustana oli Vantaan Hakkilaan vuonna 1966 uuden keskusvaraston yhteyteen valmistunut Keskon uusi paahtimo. Viking Coffee oli Kesko-konsernin viimeinen tuotannollista toimintaa harjoittanut osa ja myytiin vuonna 2003 kilpailevalle yritykselle Pauligille, joka siirsi koneet Hakkilasta tiloihinsa Helsingin Vuosaareen. Nykyisin Viking Coffee on yksi Oy Paulig Finland Ab:n rekisteröimistä monista aputoiminimistä, jota ei ilmeisesti käytetä Pauligin markkinoinnissa.

## Historiaa
Kesko paahtoi kahvia aikoinaan Katajanokan pääkonttorinsa yhteydessä, kunnes uusi kahvinpaahtimo valmistui silloisen Helsingin maalaiskunnan Hakkilaan syksyllä 1966. Rakennuksen nykyinen osoite on Tikkurilantie 5. Nelikerroksisen paahtimorakennuksen tilavuus oli 36&nbsp;000 kuutiometriä ja lattiapinta-ala 7&nbsp;500 neliömetriä, ja paahtimon alkuvaiheen kapasiteetti oli miljoona kiloa paahdettua kahvia kuukaudessa.

Ruotsalainen ICA Handlarnas AB tuli paahtimon toiseksi omistajaksi vuonna 1991 ja alkoi paahtaa Ruotsissa myymänsä kuuden tuotemerkin kahvit Suomessa. Toimintaa harjoittamaan perustettiin yhteisyritys Viking Coffee Oy. Vuonna 1992 Viking Coffeen Suomessa myymiä kahvimerkkejä olivat Costarica, Hieno Kahvi, Santos, Colombia, Pirkka ja Mövenpick.

Ennen Suomen liittymistä EU:hun moni ulkomainen yritys yritti 1990-luvun alkupuolella ostaa Viking Coffeen. Yhdysvaltalaisen Sara Lee -kulutustavarajätin omistama alankomaalainen Douwe Egberts pääsi jo solmimaan asiasta aiesopimuksen, joka kuitenkin raukesi. Sitten ruotsalainen Industri Kapital yritti Handelsbankenin tuella ostaa sekä Meiran että Viking Coffeen. Myös italialaiset kahviyhtiöt olivat kiinnostuneita Suomen kahvimarkkinoista, mutta kauppoja ei niidenkään kanssa syntynyt.

Viking Coffee oli 1990-luvun puolivälissä 15 prosentin markkinaosuudellaan Suomen kolmanneksi suurin kahvipaahtimo Pauligin (55 %) ja Meiran (25 %) jälkeen. Tukon paahtimon osuus oli 10 prosenttia. Muista maista tuodun paahdetun kahvin markkinaosuus oli vain viisi prosenttia, joka koostui Philip Morris -yhtiön omistamasta ruotsalaisesta Gevalia-kahvista, italialaisista espressokahveista ja kehitysmaakahveista, joita nykyään kutsutaan reilun kaupan kahveiksi.

Paulig osti Viking Coffee -paahtimon vuonna 2003 ja siirsi koneet Helsingin Vuosaareen, jonne yhtiö on keskittänyt toimintansa. Hakkilan paahtimorakennus oli sen jälkeen pitkään tyhjillään.

## Lähteet
The Gazette (sanomalehti)

**The Gazette**, aiemmin myös *Montreal Gazette*, on kanadalainen englanninkielinen Postmedia Networkin omistama sanomalehti, jota julkaistaan Kanadan Montrealissa. 

*The Gazette* on ainoa Montrealissa julkaistava englanninkielinen sanomalehti. Fleury Mesplet’n vuonna 1778 perustama lehti on Quebecin vanhin sanomalehti ja koko Kanadan vanhin edelleen painossa oleva lehti.

*The Gazetten* kohderyhmä on pääasiassa Quebecin englanninkielinen väestö.

*The Gazette* vaihtoi nimensä vuonna 2014 *Montreal Gazetteksi*, mutta otti vanhan nimensä *The Gazette* uudelleen käyttöön 2023 joulukuussa.

## Päätoimittajat

* Mark Harrison (1977–1989)
* Norman Webster (1989–1993)
* Joan Fraser (1993–1996)
* Alan Allnutt (1996–2000)
* Peter Stockland (2000–2004)
* Andrew Phillips (2004–2009)
* Raymond Brassard (2010–2013)
* Lucinda Chodan (2013–2022)
* Bert Archer (2022–2023)
* Marilena Lucci (2023–)

## Lähteet
Alliance de Montréal

**Alliance de Montréal** on kanadalainen Montrealissa sijaitseva koripallojoukkue, joka pelaa CEBL:ssä. Seura on perustettu vuonna 2021.

Helmikuussa 2021 ilmoitettiin ensimmäisen kerran, että Montrealilainen joukkue liittyy CEBL:ään vuonna 2022. 27.10.2021 joukkueen nimi ja brändi julkistettiin. Joel Anthony nimitettiin Alliancen ensimmäiseksi manageriksi. Montréal Alliance ilmoitti tiistaina 8. maaliskuuta 2022, että Vincent Lavandier oli nimetty seuran ensimmäiseksi päävalmentajaksi.

## Lähteet
Ralph Steadman

**Ralph Steadman** (s. 1936) on englantilainen kuvataiteilija. Hänet tunnetaan yhteistyöstä Hunter S. Thompsonin kanssa ja erityisesti Pelkoa ja inhoa Las Vegasissa -reportaasista (julkaistu alunperin Rolling Stone -lehdessä, myöhemmin kirjana) .

Steadman opiskeli taidetta korkeakoulussa (London College of Communication), jonka jälkeen hän aloitti työskentelyn lehtien piirtäjänä ja kuvittajana. Matkustettuaan 1970 New Yorkiin etsimään töitä, hän sai toimeksiannon Scanlan's Monthly -lehdeltä lähteä tekemään reportaasia Kentucky Derbystä Hunter S. Thompsonin kanssa. Tästä alkoi heidän pitkä yhteistyö. 

Steadman on tehnyt pitkäaikaista yhteistyötä myös Flying Dog -panimon kanssa suunnitellen etikettejä.

## Teoksia
* Pelkoa ja inhoa Las Vegasissa (1971, kuvitus)
* Kraukijahti (1975, kuvitus)
* *Gonzo: The Art* (1998, kuvitus ja teksti)

## Lähteet
UH! LP

**UH! LP** on tšekkiläisen rap-artisti Redzedin ensimmäinen albumi. Se on julkaistu vain SoundCloud-musiikin suoratoistopalvelussa.

## Kappaleet

# AK - 47 (Dubstep Mix) - 4.01
# Bongo Rangers (Trap Mix) - 4.21
# Sounds Like Skrillex Or Zomboy (Electro House Mix) - 3.30
# Toasty! (Dubstep Mix) - 3.51
# Trap Sucks ASS (Trap Mix) - 3.58
# RAGE (Dubstep Mix) - 2.35
# Requiem (Chillstep Mix) - 2.13
# Riptide ( Dubstep Mix) - 2.23
When Was I So Paranoid

**When Was I So Paranoid** on tšekkiläisen rap-artisti Redzedin kolmas albumi. Se on julkaistu vain Redzedin Youtube-kanavalla.

## Kappaleet

# Chillin´ in the graveyard - 3.18
# Cuntrypride - 2.07
# Whocares?! - 4.00
# F@ck trap - 2.35
# Utopia - 3.10
# Disturbia - 2.14
# Dystopia - 2.32
# Fialový léto (Ft. Yung krtvn) - 2.58
# Mgts - 2.23
# Paranoid - 2.29
Illuminati Confirmed LP

**Illuminati Confirmed LP** on tšekkiläisen rap-artisti Redzedin toinen albumi. Se on julkaistu vain SoundCloud-musiikin suoratoistopalvelussa.

## Kappaleet

# SMD Pt.II (Trap Mix) - 2.31
# We All Gangsta´s (Moombahton Mix) - 3.20
# King Of The Horn (Trap Mix) - 3.37
# Watch Me F@ggots! (Dubstep Mix) - 2.57
# It´s Real... - 0.48
# Cohn Jena (Riddim Mix) - 2.34
# Industrial (Trap Mix) - 3.13
# F@ck The System And Your MOM (Nu Metal Mix) - 3.45
# Melancholic Alchoholic (Alternative Metal Mix) - 3.22
Ana Bastos

**Ana Bastos** on portugalilainen, Saksassa työskentelevä geofyysikko. 

Bastos on urallaan pyrkinyt ymmärtämään paremmin globaalin hiilen kierron vuosittaista ja pitkän aikavälin vaihtelua. Tätä varten hän on yhdistänyt meteorologian, ekologian ja biogeokemian tieteenaloja ja lähestynyt asiaa sekä mittausten  että mallintamisen avulla. Erityisiä aiheita ovat maanpinnan ja ilmakehän vuorovaikutukset,  ilmaston sisäisen vaihtelun ja meri-ilmakehä-maa-kytkentöjen vaikutus hiilenkierron dynamiikkaan, ilmaston ääri-ilmiöiden vaikutukset ekosysteemien toimintaan ja ekosysteemien häiriöt kuten metsien reagoiminen hyönteistuhoihin tai kuivuuteen.

Bastos on johtanut vuodesta 2020 alkaen tutkimusryhmää Max Planck -instituutissa Jenassa. Vuonna 2024 hänet nimitettiin professoriksi Leipzigin yliopistoon.

## Lähteet
Anglia Ruskin -yliopisto

**Anglia Ruskin -yliopisto** (, lyhenne **ARU**) on englantilainen yliopisto, joka sijaitsee Cambridgessä, Chelmsfordissa, Writtlessä, Peterboroughssa ja Lontoossa. 

## Historia

Yliopiston historia juontaa vuoteen 1858, kun Oxfordin yliopiston professori John Ruskin piti avajaispuheen Cambridgen taidekoulun tiloissa (The Cambridge School of Art, CSA). Cambridgen yliopiston Trinity Collegen *fellow* William John Beaumont oli taidekoulun perustaja.

Kuningatar Elisabet II avasi yliopiston uuden kampuksen Chelmsfordissa vuonna 1995. Queen's Building on nimetty kuningattaren mukaan.

Wessexin jaarli Edward avasi uuden kauppakorkeakoulun rakennuksen Chelmsfordissa vuonna 2003.  

Cambridgen ja Chelmsfordin kauppakorkeakoulujen päärakennukset nimettiin pankkiiri Michael Ashcroftin mukaan, joka lahjoitti suuria summia yliopistolle. Ashcroft toimi yliopiston kanslerina vuosina 2001–2021. 

Kentin herttua Edward avasi lääketieteellisen tiedekunnan päärakennuksen Chelmsfordissa vuonna 2019.

## Kampukset
Yliopiston kampukset sijaitsevat Cambridgeshiren ja Essexin kreivikunnissa sekä Lontoossa. Cambridgen ja Peterborough’n kampukset sijaitsevat Cambridgeshiressä. Chelmsfordin ja Writtlen kampukset sijaitsevat Essexissä. Chelmsfordista valmistuneet suorittavat valmistujaisseremonian Chelmsfordin tuomiokirkossa. Lontoon kampukset sijaitsevat Lontoon Cityn rajalla Holbornissa ja Tower Hamletsissä.

Vuonna 2022 yliopistossa opiskeli 35&nbsp;195 opiskelijaa, joista naisia oli 21&nbsp;775, miehiä 13&nbsp;395 ja muunsukupuolisia 25.

## Tiedekunnat
* Taiteiden, humanististen tieteiden, kasvatustieteiden ja yhteiskuntatieteiden tiedekunta
* Kauppatieteiden ja oikeustieteiden tiedekunta
* Terveystieteiden, lääketieteen ja sosiaalityön tiedekunta
* Luonnontieteiden ja tekniikan tiedekunta

## Kanslerit
* James Prior (1992-1999)
* Michael Ashcroft (2001–2021)
* Bernard Ribeiro (2021–)

## Kunnianosoitukset ja palkinnot

* Times Higher Education (THE) University of the Year 2023
* The Queen's Anniversary Prize 2021
* Duke of York Award for University Entrepreneurship - Lloyds Bank National Business Awards 2016
* The Entrepreneurial University of the Year 2014 - Times Higher Education Awards

## Kunniatohtorit
Yliopiston kunniatohtoreita ovat laulaja Kylie Minogue, näyttelijä Stephen Fry, Pink Floydin kitaristi David Gilmour, laulaja Suzi Quatro, kitaristi Wilko Johnsson, näyttelijä Griff Rhys Jones, muotisuunnittelija Anya Hindmarch ja kirjailija Germaine Greer.

## Lähteet
Viertolan saippuatehdas

**Viertolan saippuatehdas** oli Vantaan Viertolassa, Keravanjoen pohjoisrannalla sijainnut suuri saippua- ja pesuainetehdas, joka perustettiin 1930-luvun lopulla, lopetettiin 2001 ja purettiin 2008. Tehtaan omistajia olivat eri aikoina Teo Oy, pohjoismaisten osuustoimintayritysten omistama Oy Nordtend Ab, sitten Hackman Havi Oy Ab ja viimeiset neljä vuotta saksalainen Henkel. Tehtaassa valmistettiin muun muassa Tend-, Ritva- ja Tell-pesujauheita, Purin- ja Teps-pesuaineita sekä Atamon-säilöntäainetta.

## Historiaa
K. G. Storm perusti vuonna 1937 pienen saippuatehtaan Keravanjoen rannalle Helsingin maalaiskunnan Viertolaan. Saippuaa keitettiin aluksi vain kesäisin, koska prosessiin tarvittiin paljon sulaa jokivettä. Veikko Vaali rakennutti paikalle modernin pesujauhetehtaan 1954–1955 ja ryhtyi ulkomaisella lisenssillä valmistamaan Tend-pesujauhetta vuoden 1960 alussa. Tuotevalikoima laajeni muilla pesujauheilla ja nestemäisillä pesuaineilla, ja 1960-luvun lopulla alkoi suihkepulloon pakattujen deodoranttien ja hiuslakkojen valmistus. Saippuoiden valmistus loppui vuonna 1985.

Satoja ihmisiä työllistänyt saippuatehdas oli 1970–1980-luvulla tiettävästi Pohjoismaiden suurin pesujauheiden valmistaja. Vielä 1980-luvun puolivälissä alueelle valmistui uusi pesujauhetehdas, joka mahdollisti uudenaikaisten fosfaatittomien pesujauheiden teon. Tehdaskokonaisuuden tuotannosta suuri osa meni idänkauppana Neuvostoliittoon 1970-luvun lopulta aina vuoteen 1991, jolloin Neuvostoliitto lakkautettiin. Viertolan tehdas jatkoi vielä vuoteen 2001 saakka.

Asutuksen keskellä sijaitseva tehdas aiheutti ajoittain merkittäviä ympäristöongelmia muun muassa tuprauttamalla silloin tällöin saippuajauhetta ilmaan. Aivan tehtaan vieressä sijaitsi Viertolan koulu. Muun muassa tehtaan rikkipäästöt olivat viranomaisten tarkkailun alla.

Tehdasaluetta pidettiin vuoden 2006 rakennusinventoinnissa Vantaan merkittävimpiin kuuluvana teollisuusmuistomerkkinä Vernissatehtaan ja Silkkitehtaan ohella. Alueen rakennuksia pidettiin arkkitehtonisesti varsin laadukkaana, niiden suunnittelijoina olivat toimineet arkkitehdit Aarne Hytönen, Risto-Veikko Luukkonen ja Matti K. Mäkinen. Tehdasalueen rakennukset kuitenkin purettiin vuonna 2008 ja niiden paikalle rakennettiin maaperän puhdistamisen jälkeen kerrostaloja.

## Lähteet

## Aiheesta muualla
Krominanssi

**Krominanssi** on televisiokuvassa väritieto, joka voidaan jakaa kahteen värin ominaisuuteen: *sävyyn* ja *kylläisyyteen*. Krominanssi-signaali on osa komposiittivideota, joka erotellaan vastaanottimessa.

## Lähteet
Sara Kays

**Sara Kays** (s. 1999) on yhdysvaltalainen laulaja-lauluntekijä. Hänellä on eri sosiaalisissa medioissa yhteensä yli 2 miljoonaa seuraajaa ja hänen kappaleitaan on streamattu satoja miljoonia kertoja. Hänen musiikkinsa tunnuspiirteitä ovat akustisen kitaran, ukulelen ja pianon säestämät rehelliset sanoitukset, joiden aiheina ovat muun muassa mielenterveys ja kehonkuva.

Kays aloitti kitaransoiton ja laulamisen 12-vuotiaana. 16-vuotiaana hän tiesi haluavansa tehdä musiikkia lopun elämänsä. Hän alkoi julkaista omia kappaleitaan sosiaaliseen mediaan ja hänen videonsa menivät viraaleiksi. Vuonna 2018 hän tapasi tuottaja Steven Martinezin ja muutti kotikaupungistaan Indianan osavaltiossa Nashvilleen tekemään musiikkia.

Kays on ollut Rolling Stonesin *Breakthrough 25* -listalla ja hän on päässyt Billboardin listalla top kymmeneen. People-lehti nimesi hänet yhdeksi *Talented Emerging Artists Making Their Mark on the Musical Landscape* -artistiksi*.*

## Diskografia

### Singlet

* *Show Me Off* (2023)
* *Miss Me The Same (with Anson Seabra)* (2023)
* *Bored* (2023)
* *Fireflies* (2023)
* *Last Christmas* (2022)
* *Watching* (2022)
* *Math* (2022)
* *When You Look At Me* (2022)
* *Struck By Lightning (feat. Cavetown)* (2021)
* *Traffic Lights* (2021)
* *Backseat Rider* (2021)
* *Picture Of You* (2021)
* *Future Kids* (2021)
* *Remember That Night? (Acoustic)* (2021)
* *Remember That Night?* (2020)
* *Chosen Last* (2020)
* *Home for the Summer* (2020)
* *Smaller Than This* (2020)
* *No Matter the Season (Acoustic)* (2020)
* *No Matter the Season* (2020)
* *Is There Anything Else?* (2019)
* *Down Low* (2019)
* *Under Covers* (2019)

Lähde: 

### EPt

* *Struck By Lightning* (2021)
* *Camera Shy* (2020)
* *A House Too Big* (2018)

Lähde: 

## Lähteet
Natsuki Tanii

**Natsuki Tanii** (s. 2003) on japanilainen kiipeilijä, joka on erikoistunut lead-kiipeilyyn. Hänellä on kaksi pronssia lead-kiipeilyn maailmancupeista, yksi hopea Aasianmestaruuskisoista ja kolme kultaa ja kolme hopeaa nuorten maailmanmestaruuskisoista.

## Kilpailujen tuloksia

### MM-kisat

#### Nuorten

#### Aikuisten

### Aasianmestaruus

#### Nuorten

#### Aikuisten

### Maailmancup mitalit

#### Lead

### Japan Cup

## Lähteet
YCbCr

**YCbCr** on digitaaliseen videoon suunnattu väriavaruus. YCbCr-muodossa luminanssitieto on tallennettu yhtenä komponenttina (Y), ja krominanssi on tallennettu erona kahden muun komponentin välillä (Cb ja Cr). Cb ja Cr ovat ero referenssiarvoon siniselle ja punaiselle komponentille.

YCbCr on käytössä esimerkiksi MPEG-videossa. Analogisessa kuvassa on käytetty YPbPr-vastinetta.

## Lähteet
Ron Sexsmith

**Ron Sexsmith** (s. 1964 St. Catharines, Kanada) on kanadalainen laulaja-lauluntekijä, jonka levytysura alkoi 1990-luvun alussa. Hänen kappaleitaan ovat esittäneet mm. Paul McCartney, Rod Stewart, Nick Lowe ja Emmylou Harris. Hän on saanut Kanadan äänilevyteollisuuden Juno-palkinnon vuosina 2001, 2005 ja 2007. 

Sexsmithin ura alkoi lupaavasti ja hän sai arvostusta kriitikoilta ja muilta artisteilta. Hän kuitenkin jäi ilman suurta menestystä ja itse katsoo jääneensä kulttiartistiksi, ja välillä turhautuneensa.  Hän on kuitenkin jatkanut levytysuraansa yli 30 vuotta tyylilleen uskollisena ilman suurempia muutoksia; vuonna 2023 Soundi-lehden arvostelussa nostettiin esiin tunnistettava tyyli ja perusasioiden parissa pysyminen. 

## Levyjulkaisuja
* Grand Opera Lane (1991)
* Ron Sexsmith (1995)
* Other Songs (1997)
* Whereabouts (1999)
* Blue Boy (2001)
* Cobblestone Runway (2002)
* Rarities (2003)
* Retriever (2004)
* Destination Unknown (2005)
* Time Being (2006)
* Exit Strategy Of The Soul (2008)
* Long Player Late Bloomer (2011)
* Forever Endeavour (2013)
* Carousel One (2015)
* The Last Rider (2017)
* Hermitage (2020)
* The Vivian Line (2023)

## Lähteet
Eliška Adamovská

**Eliška Adamovská** (s. 7. toukokuuta 2001) on tšekkiläinen kiipeilijä, joka on erikoistunut lead-kiipeilyyn. Hän on voittanut Tšekin-mestaruuden lead-kiipeilyssä ja boulderoinnissa useamman kerran. EM-kisoissa hän voitti hopeaa vuonna 2020. Hän voitti Briançonin maailmancupissa kultaa vuonna 2021 ja hopeaa vuonna 2023. Ulkokivillä hän on kiivennyt reittejä 8c+-vaikeustasolle asti.

Adamovská aloitti kiipeilyn nuorena ulkokivillä, joilta hän pikkuhiljaa siirtyi sisälle ja kilpailuihin.

## Lähteet
Folkpop

**Folkpop** on musiikin tyylilaji, joka yhdistelee folkia ja poppia. Genre alkoi kehittyä 1960-luvun alussa mutta nousi suosioon vuosikymmenen puolivälissä yhdessä folkrockin kanssa. Folkrockiin verrattuna folkpop on pehmeämpää ja kevyempää musiikkia.

Folkpopin juuret juontavat vahvasti amerikkalaiseen kansanmusiikkiin 1940- ja 1950-luvuilla. Tuolloin taiteilijat, kuten Woody Guthrie ja Pete Seeger, popularisoivat perinteisiä kansansävelmiä ja loivat pohjan sille, mikä myöhemmin tunnettiin folkpopina. Lajityyppi sai merkittävää huomiota 1960-luvulla, kun artistit kuten Bob Dylan, Simon & Garfunkel ja The Mamas & The Papas yhdistivät folkhenkisiin lauluihinsa pop-elementtejä, mikä teki niistä tarttuvia ja kaupallisesti menestyviä.

Ajan myötä folkpop on kehittynyt edelleen integroimalla elementtejä indiemusiikista, rockista ja jopa elektronisesta musiikista. Tämä monipuolisuus on rikastuttanut genreä ja tehnyt siitä houkuttelevan niin kuuntelijoille kuin muusikoillekin, mikä on auttanut sitä säilyttämään paikkansa musiikin saralla.

Folkpopille ominainen piirre on perinteisten kansanmusiikin elementtien sulauttaminen moderniin pop-musiikkiin. Tämä ilmenee akustisten instrumenttien, kuten kitaroiden, banjojen ja viulujen, käytössä, sekä sydämellisissä sanoituksissa, jotka kertovat tarinoita tai välittävät voimakkaita tunteita. Lisäksi folkpopille tyypillistä ovat mieleenpainuvat melodiat, jotka houkuttelevat kuulijoita laulamaan mukana.

Joissakin folkpop-kappaleissa voidaan käyttää myös moniäänistä laulua, harmonioita tai orkesterisovituksia, jotka rikastuttavat kappaleiden äänimaailmaa ja lisäävät niihin syvyyttä ja monimuotoisuutta.

## Folkpopin esittäjiä

* Meg Christian
* Bobby Darin
* Steve Goodman
* The Kingston Trio
* Julie Miller
* Holly Near
* The New Christy Minstrels

* Gram Parsons
* Peter, Paul and Mary
* Melanie Safka
* The Sandpipers
* Simon & Garfunkel
* John Stewart
* Slim Whitman

## Lähteet